الدين البهائى هو الدين اللى اسسه حسين على نورى, اللى لقبه بهاء الله, فى ايران فى القرن التسعتاشر. دلوقتى فى تقريبا ما بين خمسة و ستة مليون شخص بهائى على مستوى العالم متوزعين على اكتر من 235 دولة. اهم تعاليم الدين البهائى هى الوحدة الروحية لكل البشر و على ان كل الاديان الكبيرة فى العالم جاية من اصل واحد. بيؤمن البهائيين ان الله يبعت كل شوية رسول للناس بيوصلهم رسالة مناسبة لعصرهم, و عشان كدة بيؤمن البهائيين بمجموعة كبيرة من الرسل منهم محمد, يسوع المسيح, موسى, ابراهيم, بالاضافة لزرادوشت و بوذا و كريشنا و الباب و طبعا بهاء الله. بيدعو الدين البهائى كل البشرية لتحقيق السلام و العدل و الوحدة و بتأكد على حاجة البشر للتلات حاجات دول دلوقتي اكتر من اى و قت قبل كدة. ممكن تلخيص تعاليم البهائية فى تلات مبادئ: وحدة الله وحدة الاديان وحدة الجنس البشري قوانين الدين البهائى متاخدة من الكتاب الاقدس و دى بعض الامثلة: فى تلات انواع من الصلاة و كل واحد بهائي لازم يصلي واحدة منهم يوميا اذا كان عمره 15 سنة او اكتر تحريم النميمة و نشر الاشاعات صيام تسعتاشر يوم فى السنة من 2 مارس لحد20 مارس من شروق الشمس لحد ما تغرب تحريم شرب الكحوليات و اتعاطي المخدرات تحريم اى علاقة جنسية ماعدا اللى بين الزوج و الزوجة تحريم تعدد الزوجات و كره الطلاق و و اخد موافقة الاب و الام قبل الجواز ما يتم تحريم القمار البهائيين اتعرضوا لكل انواع و اشكال التعذيب و القتل و الاضطهاد من اول السنين الاولانية للدعوة سواء فى ايران او فى بقية الدول اللى فيها اغلبية مسلمة.